CELEX: 62015CN0672
Language: fi
Date: 2015-12-14 00:00:00
Title: Asia C-672/15: Ennakkoratkaisupyyntö, jonka Tribunal de grande instance de Perpignan (Ranska) on esittänyt 14.12.2015 – Procureur de la République v. Noria Distribution SARL

7.3.2016   
            
            
               FI
            
            
               Euroopan unionin virallinen lehti
            
            
               C 90/8
            
         Ennakkoratkaisupyyntö, jonka Tribunal de grande instance de Perpignan (Ranska) on esittänyt 14.12.2015 – Procureur de la République v. Noria Distribution SARL
   (Asia C-672/15)
   (2016/C 090/11)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de grande instance de Perpignan
   
      Pääasian asianosaiset
   
   
      Syyttäjä: Procureur de la République
   
      Vastaaja: Noria Distribution SARL
   
      Ennakkoratkaisukysymykset
   
   
               1)
            
            
               Estävätkö direktiivi 2002/46/EY (1) sekä tavaroiden vapaata liikkuvuutta ja vastavuoroista tunnustamista koskevat unionin periaatteet 9.5.2006 tehdyn päätöksen kaltaisen kansallisen asiakirjan, jolla kielletään vastavuoroisen tunnustamisen menettelyn soveltaminen vitamiini- ja kivennäisainepohjaisiin ravintolisiin, jotka ovat peräisin toisesta jäsenvaltiosta, kieltämällä kevennetyn menettelyn soveltaminen tuotteisiin, joita laillisesti pidetään kaupan toisessa jäsenvaltiossa ja joiden sisältämien ravintoaineiden [arvot ylittävät] 9.5.2006 tehdyssä päätöksessä [vahvistetut raja-arvot]?
            
         
               2)
            
            
               Sallivatko direktiivi 2002/46/EY ja erityisesti sen 5 artikla sekä tavaroiden vapaaseen liikkuvuuteen liittyviä säännöksiä koskevassa unionin oikeuskäytännössä vahvistetut periaatteet vitamiinien ja kivennäisaineiden päivittäisten enimmäisannosten vahvistamisen suositeltujen päivittäisten annosten pohjalta siten, että enimmäismäärä on kolme kertaa suositeltua päivittäistä annosta suurempi niiden ravintoaineiden osalta, joihin liittyy vähiten riskejä, yhtä suuri kuin suositeltu päivittäinen annos niiden ravintoaineiden osalta, joiden kohdalla turvallisen raja-arvon ylittymiseen liittyy riskejä, ja suositeltua päivittäistä annosta pienempi tai olematon niiden ravintoaineiden osalta, joihin liittyy eniten riskejä?
            
         
               3)
            
            
               Sallivatko direktiivi 2002/46/EY sekä tavaroiden vapaaseen liikkuvuuteen liittyviä säännöksiä koskevassa yhteisön oikeuskäytännössä vahvistetut periaatteet annosten vahvistamisen yksinomaan kansallisten tieteellisten lausuntojen pohjalta, vaikka uusissa ja kansainvälisissä tieteellisissä lausunnoissa todettaisiin, että annokset voivat olla suuremmat identtisissä käyttöolosuhteissa?
            
         
      (1)  Ravintolisiä koskevan jäsenvaltioiden lainsäädännön lähentämisestä 10.6.2002 annettu Euroopan parlamentin ja neuvoston direktiivi 2002/46/EY (EYVL L 183, s. 51).